हनुमान जयंती हर वर्ष चैत्र मास में शुक्ल पक्ष की पूर्णिमा तिथि को मनाई जाती है और इस वर्ष यानी 2017 में हनुमान जयंती अंग्रेज़ी कैलेंडर के अनुसार 11 अप्रैल को मनाई जा रही है, क्योंकि इसी दिन चैत्र मास शुक्ल पक्ष की पूर्णिमा तिथि पड़ रही है। हनुमान जी के भक्त इस दिन को महा चैत्री नाम से भी पुकारते हैं। वानर देव हनुमान जी का आशीर्वाद पाने के लिए इस शुभ अवसर पर भक्तों के द्वारा पूर्ण विधि-विधान के साथ उनकी आराधना की जाती है।